b'\n_START_ARTICLE_\nSOKO G-2 Galeb\n_START_SECTION_\nZgodovina\n_START_PARAGRAPH_\nRazvoj Galeba se je za\xc4\x8del leta 1957 na Zrakoplovnem tehni\xc4\x8dnem in\xc5\xa1titutu (Srbohrva\xc5\xa1ko: Vazduhoplovno-tehni\xc4\x8dki institut, VTI), z izdelavo prototipov G-1 Galeb (3 gumijasti rezervoarji v trupu) in G-2 Galeb (2 rezervoarja v trupu in rezervoarja v krilih). G-2 Galeb je postal kasneje osnova za nadaljnjo serijsko proizvodnjo, ki se je pri\xc4\x8dela leta 1963 v Mostarju, v tovarni SOKO._NEWLINE_Prvi poizkusni let je bil 3. julija 1961, v dejansko uporabo pa je \xc5\xa1el 30. julija 1965.\n_START_SECTION_\nOpis\n_START_PARAGRAPH_\nG-2 Galeb ima ravna krila, z rezervoarji na konicah kril. Ima katapultirni sede\xc5\xbe in nosilce za lahke bombe in rakete. Letalo je enostavno za upravljanje, kot tudi za vzdr\xc5\xbeevanje. Vi\xc5\xa1ina leta je omejena na 9000 m, ker letalo nima nadtla\xc4\x8dne kabine._NEWLINE_Glavni kupec je bilo Jugoslovansko vojno letalstvo (130 letal), poleg pa \xc5\xa1e Libija (112 letal) in manj Zambija (6 letal)._NEWLINE_Leta 1985 se je kon\xc4\x8dala proizvodnja teh letal, saj so jih nadomestila novej\xc5\xa1a letala G-4 Super Galeb.'